Onse Vaders – Roekeloos – Plek van die Uitverkorenes, sedert 1997
Gepubliseer deurRoekeloos	 04/11/2012 13/07/2020 Los kommentaar op Onse Vaders
Boeke'n Huisroof loop skeef in 'n miljoenêrsbuurt van Stellenbosch. Die slagoffer, 'n aantreklike rooikopvrou, se vernielde lyk word ná skool deur haar kinders ontdek.
Kaptein Albertus Markus Beeslaar besoek dié pragtige Bolandse dorp van gewels, geld en wyn en word teen sy sin betrek by die moordondersoek. Saam met die formidabele luitenant Vuyukazi "Vuvu" Quebeca word elke kultuur- en geldklip in dié "fraai" dorp omgedop op soek na die moordenaar.
Eenduisend-vyfhonderd kilometer noord van Beeslaar beland sersant Johannes Ghaap in Soweto – 'n lewensgevaarlike plek vir buitestanders … soos Ghaap. Maar daar's nie tyd om behoorlik ingebreek te raak nie, want Ghaap moet gaan soek na 'n vrou en haar kind wat in 'n motorkaping ontvoer is en iewers in hierdie vreemde plek van miljoene sinkhuisies aangehou word. In die proses moet hy 'n bose sangoma genaamd The Father aandurf, 'n man met so 'n wrede reputasie dat die meeste mense glo hy is 'n blote versinsel …
Onse Vaders / deur Karin Brynard — Human & Rousseau,20 Oktober 2012. — 512 p. ; sagteband. — ISBN 9780798158237 :